**Miro Petteri Ruokonen** (s. 27. maaliskuuta 1996 Forssa) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä.

Ura
---

### Seuraura

Ruokonen on Forssan Palloseuran kasvatti. Kaudella 2010–2011 hän voitti koko C-nuorten I-divisioonan syöttöpörssin ja jakoi sarjan pistepörssin toisen sijan KooKoon Sami Hyttisen kanssa tehoilla 20+36=56. Kaudeksi 2011–2012 Ruokonen siirtyi Hämeenlinnan Pallokerhon junioreihin. Kauden 2012–2013 päätteeksi hän voitti siellä B2-nuorten Suomenmestaruuden. Kaudella 2013–2014 Ruokonen edusti HPK:ta myös Junior Club World Cupissa, joka päättyi hopeaan. Kauden 2014–2015 päätteeksi hän voitti A-nuorten SM-hopeaa.

Kesäkuussa 2015 Ruokonen teki 2+1-vuotisen SM-liigasopimuksen HPK:n kanssa. Hän teki liigadebyyttinsä 11. joulukuuta 2015 Rauman Lukkoa vastaan. Ruokonen merkittiin HPK:n kolmosketjun vasempaan laitaan Otto Paajasen ja Juha Koiviston viereen. Hän sai ottelussa jääaikaa 12.43 minuuttia. Ruokonen sai myös yhden kahden minuutin jäähyn estämisestä. Hän teki liigauransa avausmaalin yhdeksännessä ottelussaan 2. helmikuuta 2016 vieraissa Oulun Kärppiä vastaan. Kaikkiaan Ruokonen pelasi kauden aikana SM-liigassa 19 runkosarjaottelua tehopistein 2+1=3.

Varsinaisella SM-liigan tulokaskaudellaan 2016–2017 Ruokonen teki 30 runkosarjaottelussa tehot 2+1=3 ja kuudessa playoff-ottelussa yhden syöttöpisteen. Hän pelasi kauden aikana miesten pelejä myös seitsemän Mestis-ottelun verran lainalla Lempäälän Kisassa. Ruokonen vahvisti kevätkaudella myös HPK:n A-nuoria, jossa hän voitti kauden päätteeksi Suomen-mestaruuden. Huhtikuussa 2017 Ruokonen teki HPK:n kanssa kaksivuotisen jatkosopimuksen. Kauden 2017–2018 hän teki SM-liigassa 40 runkosarjaottelussa tehot 4+2=6. Ruokonen edusti HPK:ta myös Spengler Cupissa. Hän pelasi myös viisi ottelua lainalla LeKissä. Kaudella 2018–2019 Ruokonen päätteeksi Ruokonen voitti Suomen-mestaruuden. Tammikuussa 2019 hän teki HPK:n kanssa vuoden mittaisen jatkosopimuksen, kuten taas jo saman vuoden marraskuussa. Marraskuussa 2020 Ruokonen teki HPK:n kanssa vuoden mittaisen jatkosopimuksen. Kaudella 2021–2022 hän teki SM-liigan yhden kauden piste-ennätyksensä tehoilla 7+13=20.

Kaudeksi 2022–2023 Ruokonen siirtyi 2+1-vuotisella sopimuksella Tampereen Ilvekseen. Hänen kautensa osoittautui kuitenkin todella rikkonaiseksi ja Ruokosen oli vaikea mahtua Ilveksen kokoonpanoon. Hän pelasi vain 28 runkosarjaottelua tehopistein 2+1=3 sekä yhden playoff-ottelun. Ruokonen voitti kauden päätteeksi SM-pronssia. Huhtikuussa 2023 Ilves tiedotti, että Ruokosen sopimus on purettu yhteisymmärryksessä. Viisi päivää myöhemmin hänen vahvistettiin palaavan kaudeksi 2023–2024 2+1-vuotisella sopimuksella Hämeenlinnan Pallokerhoon.

### Maajoukkueura

Ruokonen on pelannut kuusi nuorten ja neljä poikien maaottelua.

Muuta
-----

Ruokonen on toisen polven liigapelaaja, sillä hänen isänsä Miikka pelasi omalla urallaan puolustajana pudotuspelit ja liigakarsinnat mukaanlukien yhteensä 117 SM-liigaottelua Hämeenlinnan Pallokerhossa, KalPassa ja Tapparassa. Hän loi pääsarjauraa myös Itävallassa, Ranskassa ja Tanskassa. Miikka voitti kolme Ranskan-mestaruutta. Miro Ruokonen pelasi isänsä valmennuksessa FoPS:n junioreissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | HPK | A-SM | 30 | 2 | 7 | 9 | 6 | – | – | – | – | – |
| 2014–2015 | HPK | A-SM | 46 | 13 | 19 | 32 | 32 | 12 | 5 | 1 | 6 | 6 |
| 2015–2016 | HPK | A-SM | 25 | 7 | 11 | 18 | 39 | 8 | 2 | 1 | 3 | 10 |
|  | HPK | SM-liiga | 19 | 2 | 1 | 3 | 4 | – | – | – | – | – |
| 2016–2017 | HPK | A-SM | 11 | 1 | 9 | 10 | 6 | 5 | 4 | 4 | 8 | 0 |
|  | HPK | SM-liiga | 30 | 2 | 1 | 3 | 10 | 6 | 0 | 1 | 1 | 4 |
|  | LeKi | Mestis | 7 | 0 | 1 | 1 | 4 | – | – | – | – | – |
| 2017–2018 | HPK | SM-liiga | 40 | 4 | 2 | 6 | 10 | – | – | – | – | – |
|  | LeKi | Mestis | 5 | 2 | 1 | 3 | 2 | – | – | – | – | – |
| 2018–2019 | HPK | SM-liiga | 57 | 4 | 4 | 8 | 10 | 12 | 1 | 0 | 1 | 27 | Kanada-malja |
| 2019–2020 | HPK | SM-liiga | 50 | 7 | 3 | 10 | 6 | – | – | – | – | – |
| 2020–2021 | HPK | SM-liiga | 55 | 5 | 4 | 9 | 36 | – | – | – | – | – |
| 2021–2022 | HPK | SM-liiga | 56 | 7 | 13 | 20 | 26 | 2 | 0 | 0 | 0 | 0 |
| 2022–2023 | Ilves | SM-liiga | 28 | 2 | 1 | 3 | 10 | 1 | 0 | 0 | 0 | 0 |
| 2023–2024 | HPK | SM-liiga | 45 | 1 | 3 | 4 | 4 | – | – | – | – | – |
| 9 kautta | yhteensä | SM-liiga | 380 | 34 | 32 | 66 | 116 | 21 | 1 | 1 | 2 | 31 |

Lähteet
-------

* Miro Ruokonen The Internet Hockey Databasessa (englanniksi)
* Miro Ruokonen Eurohockey-sivustolla (englanniksi)
* Miro Ruokonen *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Miro Ruokonen *liiga.fi*. Jääkiekon SM-liiga Oy. Viitattu 25.1.2019.
2. ↑  Urheilukoulun talvilajien saapumiserä III/17 valittu *maavoimat.fi*.  14.3.2017. Puolustusvoimat. Viitattu 28.7.2017.
3. 1 2 3 4 5  Miro Ruokonen *Elite Prospects*. Everysport Media Group AB.  (englanniksi)
4. ↑  Elite Prospects - U16 I-divisioona Stats 2010-2011 *eliteprospects.com*. Everysport Media Group AB. Viitattu 14.5.2019. (englanniksi)
5. ↑  HPK:lle kanadalaislaituri – "Tuo joukkueeseen lisää äijämäisyyttä" *Jatkoaika.com*.  16.6.2015. Jatkoaika r.y. Viitattu 20.12.2015.
6. ↑  Jansson, Marko: Paajanen näytti Lukolle perävalot -"Pelkkä läsnäolo ei riitä" *Jatkoaika.com*.  11.2.2015. Jatkoaika r.y. Viitattu 17.3.2024.
7. ↑  Kokoonpanot *liiga.fi*.  11.12.2015. Jääkiekon SM-liiga Oy. Viitattu 30.11.2020.
8. ↑  Ottelutilastot *liiga.fi*.  11.12.2015. Jääkiekon SM-liiga Oy. Viitattu 20.12.2015.
9. ↑  Kärpät karkasi kolmannessa erässä *hameensanomat.fi*.  2.2.2016. Hämeen Media Oy. Viitattu 17.3.2024.
10. ↑  Kerhon tulevan kauden joukkueessa kokoa ja paluumuuttajia *jatkoaika.com*.  28.4.2017. Jatkoaika r.y. Viitattu 29.4.2017.
11. ↑  Miro Ruokoselle vuoden jatkosopimus *hpk.fi*.  24.1.2019. HPK Liiga Oy. Viitattu 25.1.2019.
12. ↑  Luhtakallio, Toni: HPK solmi jatkosopimuksia hyökkäykseen ja valmennukseen − mestaruuden ratkaisseen Nenosen sopimuksessa pykälä ulkomaille siirtymisestä *Jatkoaika.com*.  20.11.2019. Jatkoaika r.y. Viitattu 20.11.2019.
13. ↑  Koski, Matti: HPK teki jatkosopimuksen Tikan, Kannisen ja Ruokosen kanssa *Jatkoaika.com*.  28.11.2020. Jatkoaika r.y. Viitattu 30.11.2020.
14. ↑  Seppä, Lassi: Ilves julkaisi liudan tärkeitä sopimuksia − muun muassa HPK-kolmikko ja Peetro Seppälä edustavat jatkossa tupsukorvia *Jatkoaika.com*.  3.5.2022. Jatkoaika r.y. Viitattu 3.5.2022.
15. ↑  Oksanen, Patrik: Ilveksen pelaaja-arviot 2022–23: Takalinjoilla onnistumisia – kärkihyökkääjien tehot sulivat lumien mukana *Jatkoaika.com*.  1.5.2023. Jatkoaika r.y. Viitattu 13.6.2023.
16. ↑  Miro Ruokonen ei jatka Ilveksessä *ilves.com*.  23.4.2023. Ilves-Hockey Oy. Viitattu 13.6.2023.
17. ↑  Kick-Offissa pelaaja- ja valmentajasopimuksia *hpk.fi*.  23.4.2023. HPK-Liiga Oy. Viitattu 13.6.2023.
18. ↑  Miikka Ruokonen *Elite Prospects*. Everysport Media Group AB.  (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen